П Р О Т О К О Л

от заседанието на подгрупа „Съдии”
към Работната група за изготвяне на средносрочна стратегия за човешките ресурси в съдебната система, сформирана към Комисията по анализ и отчитане на степента на натовареност на органите на съдебната власт

11 ноември 2013 г. (понеделник)

На 11 ноември 2013 г., от 10.00 часа в сградата на ВСС се проведе заседание на работната подгрупа на съдиите към Работната група за изготвяне на средносрочна стратегия за човешките ресурси в съдебната система към КАОСНОСВ.
На заседанието присъстваха:

от КАОСНОСВ:
Калин Калпакчиев – член на ВСС и председател на КАОСНОСВ
Галина Карагьозова – член на ВСС и член на КАОСНОСВ
Камен Иванов – член на ВСС и член на КАОСНОСВ

от подгрупа „Съдии”:
Аглика Адамова – АдмС София-град
Боряна Христова – БИПИ
Владимир Вълков – СРС
Владимир Пензов – РС Благоевград
Галина Иванова – РС Нови Пазар
Екатерина Николова – РС Благоевград
Йордан Дамаскинов – ОС Русе
Капка Костова - ВКС
Лада Паунова – САС
Любен Хаджииванов – ОС Смолян
Мая Цонева - САС
Надя Пеловска – РС Враца
Николай Борисов – РС Разград

Преди пристъпване към същинската част от работата на заседанието, присъстващите изслушаха лекция, изнесена от съдия Морийн Дъфи-Луис от Окръжния съд на Лос Анджелис, щата Калифорния, САЩ. В лекцията бяха изложени статистически данни относно натовареността на съдиите в област Лос Анджелис, както и методи, чрез които се преодолява натовареността на съдиите. Поради зададени въпроси от страна на присъстващите съдия Морийн Дъфи-Луис обясни по какъв начин става случайното разпределение на дела в техния съд, срок за произнасяне по обявените за решаване дела, както и по какъв начин става санкционирането на съдии, които имат произнасяне извън определения срок.

След изслушване на лекцията присъстващите на заседанието на подгрупата пристъпиха към същинската работа, предмет на заседанието, а именно:
1. Обсъждане на изготвените към момента в окончателен вид анкетни карти по наказателни, граждански и административни дела, чрез които ще бъде обследвано времетраенето на различните видове дела, необходимо за определяне на тежестта на видовете дела.
2. Обсъждане на групите по видовете дела (по наказателни дела за ниво РС, по наказателни дела за ниво ОС, по граждански дела, по административни дела), необходими за изготвяне на нови кодове, по които да се извършва статистическата отчетност.
3. Определяне на съдилищата, в които да бъде стартирано пилотно изследване чрез попълване на одобрените анкетни карти.

На всички участници в подгрупата на съдиите по електронна поща предварително са изпратени в окончателен вид изготвените към момента анкетни карти и групи видове дела.

По т. 1
Обсъждане на изготвените към момента в окончателен вид анкетни карти по наказателни, граждански и административни дела, чрез които ще бъде обследвано времетраенето на различните видове дела, необходимо за определяне на тежестта на видовете дела.

По т. 2
Обсъждане на групите по видовете дела (по наказателни дела за ниво РС, по наказателни дела за ниво ОС, по граждански дела, по административни дела), необходими за изготвяне на нови кодове, по които да се извършва статистическата отчетност.

/Двете точки са обект на едновременно обсъждане./

По предварително изпратените по електронна поща анкетни карти и групи дела се изказаха следните забележки:
- в частта „други дейности” да се имат предвид извършвани дейности извън правораздавателните, като например участия в комисии - по атестиране на съдебни служители, на магистрати;
- в делата по Семейния кодекс освен иск за издръжка, разводи, да се включи и „други искове по Семейния кодекс”, тъй като много са хората, които живеят без брак, но се завеждат искове по повод родителски права, извеждане на дете, даване на разрешение и т.н., т.е. като цяло нещата не са само „издръжка” и „развод”, а има и много други дела, които към момента изпадат от статистиката;
- някои от критериите не кореспондират с реалното състояние на разпределянето по вид на делата, например исковете във връзка със заповедното производство. Практиката на голяма част от съдилищата към момента е, че тази категория дела се отнасят в раздел „Други”;
- в анкетите за ниво РС да се изчистят в шапката на анкетата опциите „административен съд”, „апелативен съд”, „окръжен съд”; по същия начин и в анкетите за ниво ОС да се изчистят другите опции;
-- в анкетните карти, които ще се изпратят на малките съдилища под формата на забележка да се отчетат значимите дейности в показателя „други”. Има се предвид, че съдиите от малките съдилища, където са по 2-3 съдии, заместват съдиите в службите по вписванията и съдебно-изпълнителните служби. Да се укаже в самата карта да се отразява продължителността на това заместване, защото то е пълноценно съвместяване успоредно с изпълняване на съдийската дейност в съответния съд. По това предложение всички присъстващи се обединиха, че е добре да се събира такава информация, като впоследствие ще се прецени как да бъде отчитана.
Направи се уточнение от председателя на КАОСНОСВ, че идеята е в сегашния вариант анкетните карти да бъдат пуснати за пилотно изследване, тъй като целта на пилотното изследване е от получените резултати да излязат пропуските, които следва да бъдат коригирани преди стартиране на цялостното изследване.
Направи се уточнение също така, че към всяка анкетна карта са направени по-кратки указания.
Изказа се и намерение от следващата година статистиката да започне да се събира по новите кодове, които се подготвят по така направените групи дела.
При така направените уточнения и като се взеха предвид изказаните забележки работната група одобри така изготвените анкетни карти за стартиране на пилотното изследване, както и групирането на видовете дела.

По т. 3
Определяне на съдилищата, в които да бъде стартирано пилотно изследване чрез попълване на одобрените анкетни карти.

За съдилища, в които да се проведе пилотното изследване, бяха предложени следните:
- ОС Смолян с всички РС към него. Тук има идея разработеният от Игнат Колчев математически модел да бъде вложен в АСУД и в началото на следващата година да бъде представено относителното тегло на всяко дело към всеки съдия от съдебния район;
- ОС Варна и районните съдилища Варна, Провадия и Девня;
- ОС Благоевград и районните съдилища Благоевград, Сандански и Петрич;
- РС Нови Пазар;
- ОС Враца и районните съдилища Враца и Бяла Слатина;
- Софийски районен съд;
- Софийски апелативен съд;
- Софийски градски съд;
- Софийски окръжен съд и районните съдилища Своге и Елин Пелин; 
- ОС Пловдив и районните съдилища Пловдив, Първомай, Карлово;
- ОС Хасково и РС Хасково;
- административните съдилища София-град, Варна, Кюстендил, Добрич, Русе, Бургас, Благоевград.

Като извод от протеклата дискусия се очертаха следните РЕШЕНИЯ, които подгрупата на съдиите прие:

1. Приема с направените уточнения изготвените към момента анкетни карти по наказателни, граждански и административни дела, чрез които до края на 2013 г. да бъде извършено пилотното обследване на времетраенето на различните видове дела.

2. Приема с направените уточнения направеното към момента групиране на видовете дела (по наказателни дела за ниво РС, по наказателни дела за ниво ОС, по граждански дела, по административни дела), като до края на годината да бъдат оформени в окончателен вид новите статистически кодове с оглед към началото на 2014 г. те да бъдат приети и от ВСС и вложени в статистическата отчетност.

3. За извършване на пилотно изследване чрез попълване на приетите анкетни карти определя следните съдилища:
- ОС Смолян, РС Смолян, РС Мадан, РС Златоград, РС Чепеларе, РС Девин;
- ОС Варна, РС Варна, РС Провадия, РС Девня;
- ОС Благоевград, РС Благоевград, РС Сандански, РС Петрич;
- РС Нови Пазар;
- ОС Враца, РС Враца, РС Бяла Слатина;
- Софийски районен съд;
- Софийски апелативен съд;
- Софийски градски съд;
- Софийски окръжен съд, РС Своге, РС Елин Пелин, 
- ОС Пловдив, РС Пловдив, РС Първомай, РС Карлово;
- ОС Хасково, РС Хасково;
- Административен съд София-град, АдС Варна, АдС Кюстендил, АдС Добрич, АдС Русе, АдС Бургас, АдС Благоевград.

Заседанието завърши в 12.30 часа.

ПРЕДСЕДАТЕЛ НА КАОСНОСВ:  /п/
/Калин Калпакчиев/

Изготвил: /п/
Емилия Петкова,
технически сътрудник на КАОСНОСВ